# Jabolko

Spodaj so naštete stare sorte jablan-bobovec, james grieve, kanadka, carjevič in ostale novejše oziroma načrtno vzgojene, ki jih lahko uporabite ali za sok, jabolčnik, kis, ali pa za ozimnico. Na posameznih straneh lahko črpate ideje za nakup in uporabo.

**Beličnik** je nastala kot naključni sejanec. Meso in okus : Meso je belkasto z zelenkastim otenkom, drobnozrnato sočno in prhko. Plodovi so zelo občutljivi za otiske. Okus je osvežilno kiselkast, zadovoljiv za tako zgodnjo sorto. Prezreli plodovi pokajo.

**July red** je že dalj časa uveljavljena sorta. Spada med zgodnje poletne sorte, zori konec julija oziroma začetek avgusta.Plod je srednje debel, rdeče prižast, ima srednje čvrsto meso. Kasneje prezori kot Beličnik ( postane moknat)

**Bobovec** je stara sorta odlična predvsem za predelavo - sadni sok.
Meso in okus : Meso je zelenkastobelo, pod kožo intenzivno zelenkasto. Je bolj grobo, trpko, sprva trdo in kislo, pozneje pa se zmehča in postane bolj harmonično in sočno. Plodovi so izredno odporni proti odtiskom in odlično prenašajo prevoze.

**Carjevič** je srednje kakovostno zimsko jabolko, primerno tudi za predelavo. Meso in okus : Meso je rumenkastobelo, sočno, drobnozrnato, zelo topno, srednje čvrsto, sladko-kiselkasto. Plodovi so občutljivi za odtiske in prevoze.

**Discovery** izvira iz angleške pokrajine Essex. Meso in okus : Meso je rumeno do kremasto, pod kožo lahko rdečkasto, čvrsto, drobnozrnato, sočno. Okus je harmoničen, sladkokisel, prijetno aromatičen. Plodovi niso občutljivi za odtiske in prevoze, ob neugodnih vremenskih razmerah pa pokajo in zato gnijejo že na drevesu.